Skrekkhistorier er det imidlertid vanskelig å bli kvitt, og det fortelles f.eks. at det på pikeskoler ble undervist i (= «midjetrening»), og elevene ble oppfordret til å leve med en stadig smalere midje. En rektor mente at tenåringsjenter burde klare å redusere midjen med en (2,5 cm) i måneden, blant annet ved å sove med korsettet på seg om natten påsatt rektors segl, så de ikke skulle snike seg til å løsne korsettet. Det var veldokumentert hvilke skader denne moten påførte kvinners indre organer. I tillegg ble utviklingen av bekkenet hemmet, med økt risiko for komplikasjoner under svangerskap og fødsel som følge. Dronning Maud hadde som voksen kvinne en midje på 18 (45,7 cm), og uttalte seg beundrende om Elisabeth av Bayern som hadde midje «som en veps». Retusjering av fotografier skapte inntrykk av at kvinner hadde smalere midje enn de faktisk hadde, og rykter ville ha det til at noen fikk fjernet de nederste ribbeina for å kunne stramme korsettet ytterligere.